Sorretuille siskoille!
Oi ellös uuvu raadantaas’
 Työn orja, valju vanki.
 Vaan nouse itse, nosta maas’
 Ja oikeuttas’ hanki!

 Nyt aik’ en meidän vaeltaa
 Pois toivoittuuden yöstä
 Ja tuoda julki sanomaa
 Jo vapautuksen työstä.

 Ja mielin vakain valloittaa
 Ihanteen kaunis voitto.
 Oi siskot nouskaa, katsokaa
 Kun hohtaa aamukoitto.

 Niin raskasta on nykyisyys
 Ja taakka tuskiemme. –
 Mut kerran voittaa ihmisyys
 Sen vuoksi taistelemme.

Hilja Liinamaa.

Lähde: Naisten lehti. 1902. Viipurin kaupungin ja Talikkalan työväenyhdistysten naisosastot.

Hilja Pärssinen
Runot
Naisten lehti
1902